Tjenesten vanlig fasttelefon bruker kalles PSTN som betyr Public Switched Telephony Network, og det er for det meste Telenor som eier disse sentralenhetene, mens andre leverandører «låner» dem til sine kunder. Sentralene har også mulighet for å levere ISDN (Integrated Services Digital Network) tjenester over kobberlinjen. ISDN gir mulighet til å kjøre flere virtuelle telefonlinjer over en enkelt kobberlinje, ettersom signalene blir digitalisert før de går ut av huset ditt.